शराब दुकान बनाने की हड़बड़ी, विरोध के बाद भी जेसीबी से की जा रही खुदाई
राज्य सरकार द्वारा शराब दुकान चलाने के आदेश के बाद नगर में कागजों में तो विरोध बहुत दिखा मगर शुक्रवार को प्रशासनिक अमले इसमें नगर पंचायत अधिकारी, नायाब तहसीलदार, पुलिस विभाग के संयुक्त टीम के उपस्थिति में आनन-फानन में जेसीबी मशीन से कालम के लिए गड्ढों की खोदाई कर काम चालू कर दिया गया है।
शराब दुकान संचालित करने के लिए भवन निर्माण करने के लिए संबंधित ठेकेदार और प्रशासनिक समिति के लोग उपस्थित होकर निर्माण कार्य जारी कर दिए हैं, लेकिन लगातार विगत 15 दिनों से नगर में शराब दुकान के खिलाफ समस्त राजनीतिक दलों ने सिर्फ कागजों में नाराजगी देखी जा रही थी। वहीं सूत्र बताते हैं कि विरोध करने वाले सिर्फ गंडई के तहसील आफिस तक ही शिकायत किए हैं। मगर जिले से लेकर एसडीएम खैरागढ़ तक स्वयं उपस्थित नहीं हुए। इतना कुछ विरोध हो जाने के बाद भी उक्त चयनित स्थल पर निर्माण कार्य आरंभ होने के समय कोई भी राजनीतिक दल के सदस्य और पदाधिकारी उपस्थित नहीं रहे। इससे बिना किसी दबाव के ठेकेदार और अधिकारियों के उपस्थिति में निर्माण कार्य प्रारंभ कर दी गई।
वहीं इस मामले में फैसले का है नेताओं को इंतजार: चयनित स्थल पर नेताओं द्वारा अपने-अपने स्तर से स्थानीय तहसील आफिस में उक्त स्थल पर शराब दुकान संचालित नहीं करने तहसीलदार को ज्ञापन सौंपा गया है। इसकी सुनवाई 8 मार्च को निर्धारित हैं। मगर फैसला सुनाने के पहले ही प्रशासनिक दबाव के चलते उक्त स्थल पर शुक्रवार को निर्माण कार्य शुरु कर दिया गया है। वहीं अब चयनित स्थान को शराब दुकान संचालित करने को लेकर स्थानीय नेताओं द्वारा आंदोलन करने वाले पिछड़े नजर आ रहे हैं।
गंडई. उसी स्थान पर चलरहा काम।
hin_Deva hin_Deva hin_Deva hin_Deva hin_Deva